Predsednik Nacionalnog saveta Albanaca Ragmi Mustafa izjavio je da je podneo tužbu protiv Aleksandra Vulina jer koristi „vulgaran i uvredljiv termin Šiptar“.

Mustafa to vidi kao „institucionalizaciju govora mržnje protiv Albanaca“ i širenje fobije prema Albancima u Srbiji.

On je na svom Fejsbuk profilu objavio fotografiju tužbe na kojoj se vidi da je podneta 25. juna, Višem sudu u Beogradu.

Mustafa je napisao da u demokratskoj državi svaki ministar koji vređa manjine u javnosti bude barem otpušten, dok se u Srbiji slavi.

„Kao što je bilo i u Nemačkoj 1939. godine. Srećom Srbija nije Nemačka 1939, a Vulin nije Vilhelm Kajtel“, napisao je Mustafa.

On je zaključio da Vulinov jezik „nije samo proizvod sadašnjeg sistema u Srbiji“, već institucionalni podsticaj rastućem ksenofobičnom diskursu protiv manjina“.